CELEX: 52020PC0781
Language: da
Date: 2020-11-26
Title: Forslag til RÅDETS AFGØRELSE om den holdning, der skal indtages på den Europæiske Unions vegne i Energifællesskabets ministerråd og Energifællesskabets permanente gruppe på højt plan (den 16. og 17. december 2020 i Tivat, Montenegro)

EUROPA-KOMMISSIONEN
            Bruxelles, den 26.11.2020
            COM(2020) 781 final
            2020/0346(NLE)
            Forslag til
            RÅDETS AFGØRELSE
            om den holdning, der skal indtages på den Europæiske Unions vegne i Energifællesskabets ministerråd og Energifællesskabets permanente gruppe på højt plan (den 16. og 17. december 2020 i Tivat, Montenegro)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Energifællesskabets ministerråd og Energifællesskabets permanente gruppe på højt plan i forbindelse med en række retsakter, der har retsvirkning for EU, jf. artikel 218, stk. 9, i TEUF, og som disse to organer påtænker at vedtage den 16. og 17. december 2020. Det vedrører også punkter på ministerrådets dagsorden, som ikke hører under anvendelsesområdet for artikel 218, stk. 9, i TEUF, men som for nogles vedkommende kræver Rådets politiske godkendelse (som der anmodes særskilt om). 
            
            
               2.Baggrund for forslaget
            
            
               2.1.Energifællesskabstraktaten
            
            
               Energifællesskabstraktaten ("ECT") har til formål at skabe en stabil lovgivnings- og markedsramme og et fælles reguleringsområde for handel med netenergi ved at gennemføre aftalte dele af EU-retten om energi i tredjelande. ECT trådte i kraft den 1. juli 2006. Den Europæiske Union er part i ECT
                  1
               . ECT henviser til tredjelandene som "kontraherende parter".
            
            
               2.2.Energifællesskabets ministerråd og den permanente gruppe på højt plan
            
            
               Ministerrådet sikrer, at de mål, der er fastsat i ECT, nås. Det udfærdiger generelle politiske retningslinjer, træffer foranstaltninger og vedtager procedureafgørelser. Hver part har én stemme, og ministerrådet har forskellige afstemningsregler alt efter emnet. EU er en af de ni parter og har én stemme, også afhængigt af emnet.
            
            
               Afgørelser træffes med enstemmighed for så vidt angår de påtænkte retsakter opført i afsnit 2.3, nr. 2.3.1) og 2.3.2) (artikel 100 i ECT) samt nr. 2.3.5) (artikel 92, stk. 1, i ECT). 
            
            
               Afgørelser træffes med to tredjedeles flertal for så vidt angår de påtænkte retsakter opført i afsnit 2.3, nr. 2.3.3), og afsnit 2.4, nr. 4) (artikel 82 og 83 i ECT).
            
            
               Afgørelser træffes med simpelt flertal for så vidt angår de påtænkte retsakter opført i afsnit 2.3, nr. 2.3.4) (artikel 91, stk. 1, litra a), i ECT). 
            
            
               For så vidt angår de påtænkte retsakter opført i afsnit 2.3, nr. 2.3.6), udpeger ministerrådet medlemmerne af det rådgivende udvalg ved konsensus.
            
            
               For så vidt angår de påtænkte retsakter opført i afsnit 2.4, nr. 1), 2) og 3), vedtager ministerrådet afgørelsen ved konsensus. 
            
            
               Den permanente gruppe på højt plan er et vigtigt organ under ministerrådet. Den kan bl.a. træffe foranstaltninger, hvis den har fået beføjelse hertil af ministerrådet. EU er repræsenteret i den permanente gruppe på højt plan og har én stemme. 
            
            
               Artikel 47 i ECT fastsætter: "Ministerrådet sikrer, at målene i denne traktat opfyldes. Ministerrådet: […] b) træffer foranstaltninger […]." 
            
            
               Endelig gælder for de påtænkte retsakter opført i afsnit 2.3, nr. 7), at den permanente gruppe på højt plan stemmer med to tredjedeles flertal af de afgivne stemmer.
            
            
            
               2.3De retsakter, der skal vedtages af ministerrådet og den permanente gruppe på højt plan
            
            
               Ministerrådet og den permanente gruppe på højt plan skal på deres møder henholdsvis den 17. december 2020 og den 16. december 2020 hver især vedtage en række retsakter. 
            
         
         
            
               Dette forslag til en afgørelse i medfør af artikel 218, stk. 9, i TEUF vedrører den holdning, der skal indtages på Unionens vegne, for så vidt angår følgende påtænkte retsakter fra ministerrådet: 
            
            
            
               2.3.1. Afgørelse 2020/…/Mc-EnC om gennemførelsen af Kommissionens forordning (EU) 2019/2146 af 26. november 2019 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker. 
            
            
               2.3.2. Afgørelse 2020/…/Mc-EnC om gennemførelse af Kommissionens gennemførelsesforordning (EU) 2019/803 af 17. maj 2019 om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952. 
            
            
               2.3.3. Afgørelse 2020/…/MC-EnC om opstilling af listen over projekter af interesse for Energifællesskabet.
            
            
               2.3.4. Afgørelser i medfør af artikel 91, stk. 1, i ECT, som konstaterer en overtrædelse af ECT i følgende sager:
            
            
               a)Afgørelse 2020/…/MC-EnC om Serbiens manglende overholdelse af energifællesskabstraktaten i sag ECS-13/17.
            
            
               b)Afgørelse 2020/…/MC-EnC om Bosnien-Hercegovinas manglende overholdelse af energifællesskabstraktaten i sag ECS-10/18.
            
            
               2.3.5. Afgørelser i medfør af artikel 92, stk. 1, i ECT:
            
            
               a)Afgørelse 2020/…/MC-EnC om vedtagelse af foranstaltninger som reaktion på Bosnien-Hercegovinas alvorlige og vedvarende overtrædelser i henhold til artikel 92, stk. 1, i energifællesskabstraktaten i sag ECS-8/11S, ECS-2/13S og ECS-6/16S.
            
            
               b)Afgørelse 2020/…/MC-EnC om konstatering af Ukraines alvorlige og vedvarende overtrædelse i henhold til artikel 92, stk. 1, i energifællesskabstraktaten i sag ECS-1/18S.
            
            
               c) Afgørelse 2020/…/MC-EnC om konstatering af Serbiens alvorlige og vedvarende overtrædelse i henhold til artikel 92, stk. 1, i energifællesskabstraktaten i sag ECS-10/17S.
            
            
               2.3.6. Udpegelse af medlemmerne af det rådgivende udvalg i overensstemmelse med artikel 32, stk. 3, i procedureafgørelse 2008/01/MC-EnC om procedurereglerne for tvistbilæggelse som ændret ved procedureafgørelse 2015/04/MC-EnC.
            
            
            
               Dette forslag til en afgørelse i medfør af artikel 218, stk. 9, i TEUF vedrører den holdning, der skal indtages på Unionens vegne, for så vidt angår følgende påtænkte retsakter fra den permanente gruppe på højt plan:
            
            
               2.3.7. Procedureafgørelse om ændring af Energifællesskabets permanente gruppe på højt plans procedureafgørelse 01/2011 PHLG-EnC af 23. marts 2011 om de regler, der gælder for voldgiftsprocedurer i personalesager i henhold til artikel 14 i personalevedtægten for Energifællesskabet.
            
            
               Formålet med de påtænkte retsakter fra ministerrådet og den permanente gruppe på højt plan (i det følgende tilsammen benævnt "de påtænkte retsakter") er at lette opfyldelsen af målene i ECT og arbejdet i Energifællesskabets sekretariat i Wien ("sekretariatet"), som bl.a. yder administrativ støtte til ministerrådet.
            
            
            
               2.4.Andre punkter på dagsordenen
            
            
               Af hensyn til fuldstændigheden bemærkes det, at der ud over de påtænkte retsakter vil være en række andre punkter på dagsordenen for møderne i ministerrådet og den permanente gruppe på højt plan. Med hensyn til disse punkter har Kommissionen til hensigt at give udtryk for følgende holdninger på Unionens vegne: 
            
         
         
            
            
               1.De generelle politiske retningslinjer for 2020 om 2030-målene og klimaneutralitet for Energifællesskabet og dets kontraherende parter 
            
            
               Blandt målene i ECT er skabelsen af et integreret og bæredygtigt fælleseuropæisk energimarked baseret på stabile regulerings- og markedsmæssige rammer, der kan tiltrække investeringer, som er nødvendige for økonomisk udvikling og social stabilitet, forbedring af miljøsituationen og fremme af anvendelsen af vedvarende energikilder. Eftersom energisektoren er blandt de sektorer, der udleder flest drivhusgasemissioner, og i lyset af den stærke forbindelse mellem energipolitik og klima, er det vigtigt at styrke Energifællesskabets politiske ramme for energieffektivitet, vedvarende energi og drivhusgasemissioner. 
            
            
               Energifællesskabets ministerråd har vedtaget anbefaling 2016/02/MC-EnC om at forberede gennemførelsen af forordning (EU) nr. 525/2013 om en mekanisme til overvågning og rapportering af drivhusgasemissioner og anbefaling 2018/01/MC-EnC om at forberede Energifællesskabets kontraherende parters udarbejdelse af integrerede nationale energi- og klimaplaner.  
            
            
               Direktivet om fremme af vedvarende energi fra 2009 og direktivet om energieffektivitet fra 2012 er vedtaget og ved ministerrådets afgørelse blevet en del af Energifællesskabets retlige ramme, herunder i form af et 2020-mål om energieffektivitet for Energifællesskabet som helhed (udtrykt i både primærenergiforbrug og endeligt energiforbrug) og specifikke 2020-mål om vedvarende energi for hver af de kontraherende parter.
            
            
               I november 2018 vedtog ministerrådet de generelle politiske retningslinjer om 2030-målene for Energifællesskabet og dets kontraherende parter. Retningslinjerne afspejler den politiske konsensus om fastsættelsen af tre klare energi- og klimamål for 2030: et mål for energieffektivitet, et mål for bidraget fra vedvarende energikilder og et mål for reduktion af drivhusgasemissioner. Disse mål bør være i overensstemmelse med EU's 2030-mål, afspejle en tilsvarende ambition for de kontraherende parter og tage højde for relevante socioøkonomiske forskelle, teknologiske udviklinger og Parisaftalen om klimaændringer. 
            
            
               De politiske aftaler indgået mellem Rådet for Den Europæiske Union og Europa-Parlamentet i 2018 og først på året i 2019 har betydet, at alle bestemmelserne i pakken om ren energi for alle europæere var trådt i kraft pr. juni 2019. De tre energi- og klimamål for 2030 om en reduktion af drivhusgasemissionerne på mindst 40 % sammenlignet med 1990, et energieffektivitetsmål på mindst 32,5 % og et mål for vedvarende energi på mindst 32 % er fuldt indarbejdet i EU's lovgivning, men opjusteringen af disse mål forventes foreslået i 2021 efter forslag fra Kommissionen af 17. september 2020 om at reducere Unionens drivhusgasemissioner med mindst 55 % inden 2030 sammenlignet med 1990.
            
            
               Som følge af vedtagelsen af anbefaling 2018/01/MC-EnC og i lyset af de kontraherende parters forpligtelser i EU-tiltrædelsesprocessen og de forpligtelser, som landene har indgået inden for rammerne af De Forenede Nationers rammekonvention om klimaændringer (UNFCCC) og Parisaftalen, sammenholdt med deres respektive nationalt bestemte bidrag (NDC), vil Energifællesskabets ministerråd den 17. december 2020 fortsætte sine drøftelser om Energifællesskabets mål for energieffektivitet, vedvarende energi og reduktion af drivhusgasemissioner for 2030, som er ligeså ambitiøse som Unionens 2030-mål og afspejler Unionens øgede ambition som forelagt i et ændringsforslag til den foreslåede europæiske klimalov, der sigter mod at medtage 2030-emissionsreduktionsmålet på mindst 55 % som et skridt hen imod målet om klimaneutralitet i 2050. 
            
            
               Forslaget til generelle politiske retningslinjer for 2020 om 2030-målene og klimaneutralitet for Energifællesskabet og dets kontraherende parter afspejler den politiske konsensus, der er nået i ministerrådet, og fremlægger politiske retningslinjer for fastlæggelsen af disse mål. 
            
            
               Kommissionen har til hensigt på Unionens vegne at støtte vedtagelsen af forslaget til generelle politiske retningslinjer for 2020. Kommissionen kan aftale mindre ændringer af dette forslag til generelle politiske retningslinjer for 2020 i lyset af bemærkninger fra Energifællesskabets kontraherende parter før eller efter mødet i ministerrådet, uden at ministerrådet skal træffe yderligere afgørelser.
            
            
            
               2.Årsberetningen om Energifællesskabets aktiviteter 2019-2020
            
            
               Kommissionen har til hensigt på Unionens vegne at støtte vedtagelsen af årsberetningen for 2019-2020.
            
            
            
               3. Direktørens finansielle decharge for 2019 på grundlag af revisionsberetningen for det regnskabsår, der sluttede den 31. december 2019, revisors revisionserklæring og budgetudvalgets revisionsberetning 
            
            
               Kommissionen har til hensigt på Unionens vegne at støtte vedtagelsen af afgørelse 2020/1/MC-EnC om finansiel decharge for direktøren for Energifællesskabets sekretariat for 2019.
            
            
            
               4. Anbefaling 2020/1/MC-EnC om projekter af fælles interesse mellem kontraherende parter og Unionens medlemsstater 
            
            
                  Den 16. oktober 2015 vedtog Energifællesskabets ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  2
               . Formålet med denne foranstaltning var at skabe en retlig ramme for prioritering af centrale energiinfrastrukturprojekter blandt de kontraherende parter og mellem de kontraherende parter og EU's medlemsstater.
            
            
                  Ved forordning (EU) nr. 347/2013, således som denne er vedtaget i Energifællesskabet, fastlægges en omfattende ramme for at strømline tilladelses-, regulerings- og omkostningsfordelingsprocedurer i de kontraherende parter. I henhold til en række kriterier forpligtes ministerrådet desuden derved til i overensstemmelse med afsnit III i ECT at træffe afgørelse om at opstille en liste over prioriterede infrastrukturprojekter, såkaldte projekter af interesse for Energifællesskabet. Forordningen giver også mulighed for at anvende forordningens bestemmelser på projekter af fælles interesse, dvs. projekter som to nabolande (en kontraherende part på den ene side og en medlemsstat på den anden side) anser for vigtige, men som ikke har retlig status som projekter af interesse for Energifællesskabet. Den endelige frist for gennemførelsen af de vigtigste bestemmelser i forordningen og fristen for opstilling af listen over projekter af interesse for Energifællesskabet var den 31. december 2016. 
            
         
         
            
                  Som fastlagt i bestemmelserne i forordning (EU) nr. 347/2013, således som denne er vedtaget i Energifællesskabet, blev der oprettet to arbejdsgrupper med henblik på at forberede henholdsvis listen over projekter af interesse for Energifællesskabet og listen over projekter af fælles interesse. De projekter, der er blevet indgivet af projektiværksættere, blev den 30. marts 2020 sendt i offentlig høring af sekretariatet. I løbet af 2020 blev projekterne vurderet med hensyn til deres berettigelse til status som henholdsvis projekter af interesse for Energifællesskabet eller projekter af fælles interesse. 
            
            
               Der blev gennemført en cost-benefit-analyse af hvert projekt, som førte til en rangordning af projekterne på grundlag af specifikke resultater med hensyn til opfyldelsen af kriterierne. Ved processens afslutning blev der på grundlag af konsensus forelagt den permanente gruppe på højt plan et udkast til en foreløbig liste over projekter af fælles interesse, som blev godkendt den 16. juli 2020. Under forudsætning af Energifællesskabets reguleringsudvalgs positive udtalelse af 28. juli 2020, skal den endelige udgave af listen over projekter af fælles interesse vedtages af ministerrådet den 17. december 2020. 
            
            
               Listen over projekter af fælles interesse er gyldig i to år fra dens vedtagelse og begrænses inden for rammerne af forordning (EU) nr. 347/2013. En fremtidig ajourføring af listen inden for rammerne af Energifællesskabet bør på behørig vis afspejle udviklingen på EU- og Energifællesskabsplan, navnlig hvad angår 2030-målene og reduktionen af drivhusgasemissioner samt en fremtidig revision af forordning (EU) nr. 347/2013.  
            
            
               Den holdning, der skal indtages på Unionens vegne i ministerrådet, bør være at vedtage forslaget til anbefaling. 
            
            
               Om nødvendigt anmoder Kommissionen om Rådets godkendelse.
            
            
               3.Den holdning, der skal indtages på Unionens vegne
            
            
               3.1.Påtænkte retsakter fra ministerrådet
            
            
            
               3.1.1.Afgørelse 2020/…/Mc-EnC om gennemførelsen af Kommissionens forordning (EU) 2019/2146 af 26. november 2019 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker.
            
            
               Kommissionen har identificeret en række aspekter vedrørende indsamlet energistatistik i henhold til forordning (EF) nr. 1099/2008, der skulle ajourføres, og som efterfølgende er blevet ændret i forordning (EU) 2019/2146. Disse ændringer vedrører navnlig en større detaljeringsgrad i statistikkerne over det endelige energiforbrug i industrien, begrebsmæssige tilpasninger af definitionerne for handel med naturgas for at opnå bedre konsistens, gøre indberetningen af visse data obligatorisk og øge rettidigheden af den månedlige indsamling af data vedrørende kul og elektricitet. Med henblik på behørig statistisk dataindsamling hos parterne i Energifællesskabet bør forordning (EU) 2019/2146 derfor gennemføres i Energifællesskabsretten.
            
            
               Kommissionen har til hensigt på Unionens vegne at støtte vedtagelsen af denne afgørelse.
            
            
            
               3.1.2.Afgørelse 2020/…/Mc-EnC om gennemførelse af Kommissionens gennemførelsesforordning (EU) 2019/803 af 17. maj 2019 om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952 
            
            
               I forordning (EU) 2016/1952 fastsættes rammen for udarbejdelse af sammenlignelige europæiske statistikker over priserne på naturgas og elektricitet. I henhold til denne forordning forelægger medlemsstaterne hvert tredje år Kommissionen (Eurostat) en standardkvalitetsrapport om dataene. Disse rapporter skal indeholde oplysninger om omfanget og indsamlingen af de anvendte data, beregningskriterier, metodologi og datakilder, samt om eventuelle ændringer heraf. Med henblik på behørig statistisk dataindsamling hos parterne i Energifællesskabet bør forordning (EU) 2016/1952 gennemføres i Energifællesskabsretten.
            
            
               Kommissionen har til hensigt på Unionens vegne at støtte vedtagelsen af denne afgørelse.
            
            
            
               3.1.3. Afgørelse 2020/…/MC-EnC om opstilling af listen over projekter af interesse for Energifællesskabet
            
            
                  Den 16. oktober 2015 vedtog Energifællesskabets ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  3
               . Formålet med denne foranstaltning var at skabe en retlig ramme for prioritering af centrale energiinfrastrukturprojekter blandt de kontraherende parter og mellem de kontraherende parter og EU's medlemsstater.
            
            
                  Ved forordning (EU) nr. 347/2013, således som denne er vedtaget i Energifællesskabet, fastlægges en omfattende ramme for at strømline tilladelses-, regulerings- og omkostningsfordelingsprocedurer i de kontraherende parter. I henhold til en række kriterier forpligtes ministerrådet desuden derved til i overensstemmelse med afsnit III i ECT at træffe afgørelse om at opstille en liste over prioriterede infrastrukturprojekter, såkaldte projekter af interesse for Energifællesskabet. Den endelige frist for gennemførelsen af de vigtigste bestemmelser i forordningen og fristen for opstilling af den første liste over projekter af interesse for Energifællesskabet var den 31. december 2016. Listen føres ajour hvert andet år.
            
            
                  Som fastlagt i bestemmelserne i forordning (EU) nr. 347/2013, således som denne er vedtaget i Energifællesskabet, blev der oprettet to arbejdsgrupper med henblik på at forberede listen over projekter af interesse for Energifællesskabet. De projekter, der er blevet indgivet af projektiværksættere, blev den 30. marts 2020 sendt i offentlig høring af sekretariat. I løbet af 2020 blev projekterne vurderet med hensyn til deres berettigelse til status som henholdsvis projekter af interesse for Energifællesskabet. Der blev gennemført en cost-benefit-analyse af hvert projekt, som førte til en rangordning af projekterne på grundlag af specifikke resultater med hensyn til opfyldelsen af kriterierne. Ved processens afslutning blev der på grundlag af konsensus foreslået et udkast til en foreløbig liste over projekter af interesse for Energifællesskabet til den permanente gruppe på højt plan, som blev godkendt den 16. juli 2020. Under forudsætning af Energifællesskabets reguleringsudvalgs positive udtalelse af 28. juli 2020, skal den endelige udgave af listen over projekter af interesse for Energifællesskabet vedtages af ministerrådet den 17. december 2020. 
            
         
         
            
               Listen over projekter af interesse for Energifællesskabet er gyldig i to år fra dens vedtagelse og begrænses inden for rammerne af forordning (EU) nr. 347/2013. En fremtidig ajourføring af listen inden for rammerne af Energifællesskabet bør på behørig vis afspejle udviklingen på EU- og Energifællesskabsplan, navnlig hvad angår 2030-målene og reduktionen af drivhusgasemissioner samt en fremtidig revision af forordning (EU) nr. 347/2013.  
            
            
                  Den holdning, der skal indtages på Unionens vegne i ministerrådet, bør være at støtte vedtagelsen af afgørelsen. 
            
            
            
               3.1.4.  Afgørelser i medfør af artikel 91, stk. 1, i ECT, som konstaterer en overtrædelse af ECT i følgende sager
            
            
               Procedurerne for tvistbilæggelse er fastsat i afsnit III, kapitel 1, og i afsnit IV, kapitel 1, i procedurereglerne for tvistbilæggelse i henhold til ECT
                  4
               .
            
            
               a)Afgørelse 2020/…/MC-EnC om Serbiens manglende overholdelse af energifællesskabstraktaten i sag ECS-13/17
            
            
               Den Europæiske Unions Domstol har afgjort, at tredjeparters adgang til transmissionssystemer udgør "en af de væsentlige foranstaltninger"
                  5
               , som de kontraherende parter skal træffe til gennemførelse med henblik på at opfylde deres forpligtelser efter ECT. I medfør af artikel 32, stk. 1, i direktivet om fælles regler for det indre marked for naturgas sikrer de kontraherende parter, at der indføres en ordning for tredjeparters adgang til gastransmissionssystemer for alle systembrugere, som bygger på offentliggjorte tariffer, og som anvendes objektivt og uden at diskriminere mellem systembrugere. I henhold til artikel 16, stk. 1 og 2, i forordningen om betingelserne for adgang til naturgastransmissionsnet skal TSO'er stille den størst mulige kapacitet på alle relevante punkter til rådighed for markedsdeltagere under hensyntagen til systemintegritet og effektiv netdrift samt indføre og offentliggøre ikke-diskriminerende og gennemsigtige mekanismer for kapacitetstildeling. I henhold til artikel 18, stk. 3, i forordningen om betingelserne for adgang til naturgastransmissionsnet sammenholdt med afsnit 3.2, punkt 1), litra a), i bilag I til forordningen, omfatter relevante punkter alle indfødningspunkter og udtagningspunkter fra TSO'ens naturgastransmissionnet. De forpligtelser i Energifællesskabsretten, der vedrører tredjeparters adgang til naturgastransmissionssystemet, blev gennemført i serbisk ret ved Energiloven og skal gennemføres af TSO'er i overensstemmelse med Reglerne.
            
            
               Sekretariatet vurderede, at virksomheden Srbijagas, dvs. den virksomhed der i øjeblikket fungerer som naturgas-TSO i Republikken Serbien, og som har ansvaret for alle indfødningspunkter og udtagningspunkter til/fra det serbiske naturgastransmissionssystem, har undladt at gennemføre disse forpligtelser ved fortsat ensidigt at udelukke grænseoverskridende naturgastransmissionskapaciteter ved indfødningspunktet Horgoš fra åbne kapacitetstildelingsprocedurer og dermed har undladt at sikre tredjeparter adgang til det pågældende indfødningspunkt. Sekretariatet anfægtede desuden de serbiske myndigheders kompetence til at håndhæve den pågældende forpligtelse.
            
            
               Sekretariatets foreløbige vurdering var, at Republikken Serbien, som følge af Srbijagas' ugrundede udelukkelse af Horgoš indfødningspunktet fra ubegrænset og ikke-diskrimineret adgang for tredjeparter og fra åbne kapacitetstildelingsprocedurer, har overtrådt artikel 32 i direktiv 2009/73/EF og artikel 16 i forordning (EF) nr. 715/2009 og derfor har undladt at opfylde sine forpligtelser i henhold til artikel 6, 10 og 11 i ECT. Sekretariatet fremsendte derfor en begrundet anmodning til ministerrådet.
            
            
               På baggrund af de forhold og argumenter, der indgår i den begrundede anmodning, bør den holdning, der bør indtages på Unionens vegne i ministerrådet, være at godkende den afgørelse, som konstaterer en overtrædelse i sag ECS-13/17, forudsat at Energifællesskabets rådgivende udvalg rettidigt afgiver en udtalelse til støtte for sekretariatets konklusioner, dvs. inden mødet i ministerrådet. 
            
            
               Denne godkendelse bør desuden indrømmes på betingelse af, at den begrundede anmodning ændres, nærmere betegnet at obiter dictummet i punkt 71, som henviser til et eventuelt misbrug af en dominerende stilling, fjernes. Dette obiter dictum er ikke relevant for konstatering af en overtrædelse i den pågældende sag, og der er risiko for, at det kan skabe retsusikkerhed. 
            
            
               b) Afgørelse 2020/…/MC-EnC om Bosnien-Hercegovinas manglende overholdelse af energifællesskabstraktaten i sag ECS-10/18
            
            
               Artikel 18, stk. 1, litra c) i ECT omhandler et forbud mod statsstøtte, der i henhold til artikel 19 i ECT også finder anvendelse på offentlige virksomheder og virksomheder, som er indrømmet særlige eller eksklusive rettigheder. I henhold til disse bestemmelser sammenholdt med artikel 6 i ECT skal de kontraherende parter indføre et tilsvarende forbud mod statsstøtte i deres nationale retsregler og sikre håndhævelsen deraf.
            
            
               Sekretariatets foreløbige vurdering var, at Bosnien-Hercegovinas statsstøtteråd uberettiget afgjorde, at en garanti udstedt af Føderationen Bosnien-Hercegovina til Export-Import Bank of China med henblik på sikring af et lån til det offentlige forsyningsselskab Elektroprivreda Bosne i Hercegovine i forbindelse med Tuzla 7-projektet ikke udgjorde statsstøtte efter artikel 18, stk. 1, litra c), i ECT. Sekretariatet vurderede statsstøtterådets afgørelse for så vidt angår overholdelse af definitionen på statsstøtte i artikel 107, stk. 1, i TEUF, idet følgende elementer blev taget i betragtning: 1) en virksomhed har fået en fordel 2) af staten i form af støtte ydet med statsmidler, 3) som begunstiger visse virksomheder eller visse energikilder, 4) truer med at fordreje konkurrencevilkårene og 5) kan påvirke handelen med netenergi mellem de kontraherende parter. Sekretariatets foreløbige vurdering var, at statsstøtterådets afgørelse ikke overholder definitionen på statsstøtte, og at den offentlige garanti udgør statsstøtte. Eftersom statsstøtterådet er et statsligt organ, kan dets handlinger tillægges Bosnien-Hercegovina, som derfor har undladt at opfylde sine forpligtelser i henhold til artikel 18 i ECT. Sekretariatet fremsendte en begrundet anmodning til ministerrådet for at anmode om konstatering af, at Bosnien-Hercegovina har undladt at opfylde sine forpligtelser i henhold til artikel 18 i ECT. 
            
            
               På baggrund af de forhold og argumenter, der indgår i den begrundede anmodning, bør den holdning, der bør indtages på Unionens vegne i ministerrådet, være at godkende den afgørelse, som konstaterer en overtrædelse i sag ECS-10/18, når Energifællesskabets rådgivende udvalg efter høringen den 9. december 2020 har afgivet en udtalelse til støtte for sekretariatets konklusioner og under hensyntagen til en eventuel ny udvikling i sagen. 
            
            
            
               3.1.5.Afgørelser i medfør af artikel 92, stk. 1, i ECT
            
            
               a)Afgørelse om vedtagelse af foranstaltninger som reaktion på Bosnien-Hercegovinas alvorlige og vedvarende overtrædelser i henhold til artikel 92, stk. 1, i energifællesskabstraktaten i sag ECS-8/11S, ECS-2/13S og ECS-6/16S 
            
            
               i)Afgørelse i medfør af artikel 92, stk. 1, i energifællesskabstraktaten om pålæggelse af foranstaltninger i sag ECS-8/11S (Bosnien-Hercegovina)
            
            
               Den 16. oktober 2015 vedtog ministerrådet afgørelse 2015/10/MC-EnC og erklærede, at Bosnien-Hercegovina havde undladt at gennemføre ministerrådets afgørelser 2013/04/MC-EnC og 2014/04/MC-EnC i sag ECS-8/11 om Bosnien-Hercegovinas manglende overholdelse af bestemmelserne i den anden energipakke (gas) og derfor skulle bringe de alvorlige og vedvarende overtrædelser påpeget i disse afgørelser til ophør. Den manglende overholdelse bestod på daværende tidspunkt i, at der ikke fandtes henholdsvis en tilsynsmyndighed med kompetence på statsniveau og en tilsynsmyndighed med ansvar for gas i Føderationen Bosnien-Hercegovina, manglen på en egentlig juridisk, funktionel og regnskabsmæssig adskillelse af disse myndigheder, manglen på behørigt fastsatte og offentliggjorte nettariffer, problemer relateret til fritagelser i forbindelse med den nye infrastruktur, manglende markedsåbning og manglende gennemførelse af bestemmelserne i den på det tidspunkt gældende forordning (EF) nr. 1775/2005 om gas og det på det tidspunkt gældende direktiv 2004/67/EF om naturgasforsyningssikkerhed. Ministerrådet vedtog følgende foranstaltninger i medfør af artikel 92 i ECT:
            
         
         
            
               ·Bosnien-Hercegovinas ret til at deltage i afstemninger om foranstaltninger og procedureafgørelser vedtaget i henhold til afsnit V (budget), kapitel VI, i ECT blev suspenderet, og sekretariatet blev anmodet om at suspendere anvendelsen af dets godtgørelsesregler på repræsentanter for Bosnien-Hercegovina for alle de møder, der afholdes af Energifællesskabet.
            
            
               Virkningen af foranstaltningerne i henhold til artikel 92 blev begrænset til ét år og blev suspenderet mellem oktober 2016 og den 31. marts 2017 med henblik på at give Bosnien-Hercegovina tid til at gennemføre "Aftalen om fjernelse af alvorlige og vedvarende overtrædelser i gassektoren i henhold til energifællesskabstraktaten", som blev undertegnet i forbindelse med ministerrådets møde af 14. oktober 2016. 
            
            
               Eftersom Bosnien-Hercegovina ikke traf foranstaltninger for at bringe overtrædelsen til ophør, trådte de i afgørelse 2015/10/MC-EnC vedtagne foranstaltninger i kraft igen den 1. april 2017. Den 29. november 2018 vedtog ministerrådet afgørelse 2018/17/MC-EnC om forlængelse af pålagte foranstaltninger i foreløbig et år. Derudover blev Bosnien-Hercegovinas ret til at deltage i afstemninger om foranstaltninger i henhold til afsnit II i ECT om Energifællesskabsinstitutionernes vedtagelse af ny Energifællesskabsret i gassektoren suspenderet. Bosnien-Hercegovinas ret til at deltage i afstemninger om foranstaltninger i medfør af artikel 92 i ECT (sanktioner i forbindelse med overtrædelse af ECT) blev også suspenderet. 
            
            
               Eftersom Bosnien-Hercegovina ikke traf foranstaltninger for at bringe den i afgørelse 2018/17/MC-EnC påpegede overtrædelse til ophør, fremsendte sekretariatet den 8. oktober 2019 en begrundet anmodning til ministerrådet i medfør af artikel 92 i ECT med henblik på yderligere forlængelse af foranstaltningerne. Denne anmodning blev ikke accepteret af ministerrådet af 2019, fordi der ikke var enstemmighed, og de eksisterende foranstaltninger blev derfor ikke forlænget. I 2019 var den vedtagne holdning, der skulle indtages på Unionens vegne i ministerrådet, at støtte sekretariatets anmodning om forlængelse. 
            
            
               I en ny begrundet anmodning til ministerrådet af 22. september 2020, anmodede sekretariatet om genbekræftelse på Bosnien-Hercegovinas alvorlige og vedvarende overtrædelse af forpligtelserne i henhold til traktaten, idet der ikke var forelagt dokumentation for, at overtrædelsen var forsøgt bragt til ophør. Hvad angår foranstaltningerne, foreslås følgende:
            
            
               ·at forlænge varigheden af de foranstaltninger, der tidligere er truffet i henhold til afgørelse 2015/10/EnC og afgørelse 2016/16/MC-EnC (suspendering af stemmeretten for så vidt angår budgetspørgsmål og suspendering af godtgørelsesreglerne) i to år fra dagen for vedtagelsen af afgørelsen 
            
            
               ·at tilføje en foranstaltning om suspendering af Bosnien-Hercegovinas ret til at deltage i afstemninger om afgørelser i henhold til artikel 91 i ECT frem til ministerrådets møde i 2022
            
            
               ·at forlænge anvendelsen af foranstaltningen om suspendering af Bosnien-Hercegovinas ret til at deltage i afstemninger om afgørelser i henhold til artikel 92 i ECT frem til ministerrådets møde i 2022.
            
            
               I lyset af de påpegede overtrædelsers vedvarende og betydningsfulde karakter er de foreslåede foranstaltninger passende og forholdsmæssige, for så vidt at de er baseret på artikel 92, stk. 1, i ECT. Den holdning, der skal indtages på Unionens vegne i ministerrådet, bør derfor være at vedtage forslaget til afgørelse med undtagelse af foranstaltningerne i artikel 3, stk. 1, i afgørelse 2016/16/MC-EnC, for hvilken en forlængelse ikke bør vedtages. 
            
            
               ii)Afgørelse i medfør af artikel 92, stk. 1, i ECT om pålæggelse af foranstaltninger i sag ECS-2/13S (Bosnien-Hercegovina)
            
            
               Den 14. oktober 2016 vedtog Energifællesskabets ministerråd afgørelse 2016/03/MC-EnC i sag ECS-02/13 om konstatering af en overtrædelse af Energifællesskabsretten, idet Bosnien-Hercegovina undlod at sikre, at tung fyringsolie ikke anvendes på landets område, hvis svovlindholdet overstiger 1,00 vægtprocent, og undlod at sikre, at gasolie ikke anvendes på landets område, hvis svovlindholdet overstiger 0,10 vægtprocent. Således havde Bosnien-Hercegovina undladt at opfylde artikel 3, stk. 1, og artikel 4, stk. 1, i direktiv 1999/32/EF sammenholdt med artikel 16 i ECT.
            
            
               Eftersom Bosnien-Hercegovina ikke traf foranstaltninger for at bringe den i afgørelse 2016/03/MC-EnC påpegede overtrædelse til ophør, fremsendte sekretariatet den 12. september 2018 en begrundet anmodning til ministerrådet om indledning af sag ECS-2/13S i medfør af artikel 92 i ECT. Ved sin afgørelse 2018/13/MC-EnC af 29. november 2018 fastslog ministerrådet en alvorlig og vedvarende overtrædelse af Energifællesskabsretten som omhandlet i artikel 92, stk. 1, i ECT, idet Bosnien-Hercegovina havde undladt at bringe de i ministerrådets afgørelse af 2016 påpegede overtrædelser til ophør. Ministerrådet udsatte imidlertid vedtagelsen af foranstaltningerne i medfør af artikel 92 i ECT til 2019. Eftersom der ikke skete fremskridt i sagen, fremsendte sekretariatet en begrundet anmodning til ministerrådet af 2019 med anmodning om indførelse af foranstaltninger i henhold til artikel 92 i ECT. Ministerrådet vedtog imidlertid ikke en afgørelse, da der ikke kunne opnås enstemmighed, og der blev derfor ikke indført foranstaltninger. Den Europæiske Union støttede i 2019 indførelsen af sådanne foranstaltninger. 
            
            
               Til dato har Bosnien-Hercegovina stadig behov for en generel og ubetinget fritagelse fra bestemmelserne i direktiv 1999/32/EF. Til trods for at landet i juli 2020 meddelte oprettelsen af en særlig arbejdsgruppe om kvaliteten af flydende brændselsolie, anser sekretariatet ikke dette for værende tilstrækkeligt til, at den aktuelle overtrædelse af lovgivningen er bragt til ophør. Sekretariatet fremsendte på denne baggrund den 22. september 2020 en begrundet anmodning til ministerrådet om:
            
            
               ·at få en bekræftelse på, at der fortsat foreligger en alvorlig og vedvarende overtrædelse af ECT i henhold til artikel 92, stk. 1, i ECT 
            
            
               ·at der indføres foranstaltninger i henhold til artikel 92 i ECT, navnlig suspendering af Bosnien-Hercegovinas ret til at deltage i afstemninger om afgørelser i henhold til artikel 91 og 92 i ECT frem til ministerrådets møde i 2022.
            
            
               I lyset af de påpegede overtrædelsers vedvarende og betydningsfulde karakter er de foreslåede foranstaltninger passende og forholdsmæssige. Den holdning, der skal indtages på Unionens vegne i ministerrådet, bør derfor være at vedtage forslaget til afgørelse. 
            
            
               iii)Afgørelse i medfør af artikel 92, stk. 1, i ECT om pålæggelse af foranstaltninger i sag ECS-6/16S (Bosnien-Hercegovina)
            
            
               Den 14. oktober 2016 vedtog Energifællesskabets ministerråd afgørelse 2016/07/MC-EnC i sag ECS-06/16 om konstatering af en overtrædelse af Energifællesskabsretten, idet at Bosnien-Hercegovina undlod at vedtage og anvende de love, forskrifter og administrative bestemmelser, der er nødvendige for at overholde bestemmelserne i den tredje energipakke for gas- og elektricitetssektoren
                  6
                inden den 1. januar 2015, jf. artikel 3, stk. 1, i ministerrådets afgørelse 2011/02/MC-EnC, og ved fortsat at undlade at meddele sekretariatet disse foranstaltninger. Landet har derfor overtrådt artikel 6 og 89 i ECT samt artikel 3, stk. 1 og 2, i ministerrådets afgørelse 2011/02/MC-EnC.
            
            
               Eftersom Bosnien-Hercegovina ikke traf foranstaltninger for at bringe den i afgørelse 2016/07/MC-EnC påpegede overtrædelse til ophør, fremsendte sekretariatet den 12. september 2018 en begrundet anmodning til ministerrådet om indledning af sag ECS-6/16S i medfør af artikel 92 i ECT. Ved sin afgørelse 2018/16//MC-EnC af 29. november 2018 fastslog ministerrådet en alvorlig og vedvarende overtrædelse af Energifællesskabsretten, idet Bosnien-Hercegovina undlod at gennemføre ministerrådets afgørelse 2016/07/MC-EnC og dermed undlod at bringe de i afgørelsen påpegede overtrædelser til ophør. Ministerrådet udsatte imidlertid vedtagelsen af foranstaltningerne i medfør af artikel 92 i ECT til 2019. 
            
            
               Eftersom Bosnien-Hercegovina ikke traf foranstaltninger for at bringe den i afgørelse 2018/16/MC-EnC påpegede overtrædelse til ophør, og Bosnien-Hercegovina for så vidt angår ovennævnte forpligtelser fortsat overtrådte Energifællesskabsretten, fremsendte sekretariatet den 8. oktober 2019 en anmodning om foranstaltninger i medfør af artikel 92 i ECT til ministerrådet. Ministerrådet vedtog imidlertid ikke en afgørelse, da der ikke kunne opnås enstemmighed. Den Europæiske Union støttede i 2019 vedtagelsen af sådanne foranstaltninger som foreslået af sekretariatet. Den 22. september 2020 fremsendte sekretariatet en ny begrundet anmodning til ministerrådet som følge af Bosnien-Hercegovinas fortsatte manglende overholdelse af bestemmelserne i den tredje energipakke i såvel gas- som elektricitetssektoren. Der anmodes deri om:
            
         
         
            
               ·at få en bekræftelse på, at der fortsat foreligger en alvorlig og vedvarende overtrædelse af ECT i henhold til artikel 92, stk. 1, i ECT 
            
            
               ·at der indføres foranstaltninger i henhold til artikel 92 i ECT, navnlig suspendering af Bosnien-Hercegovinas ret til at deltage i afstemninger om afgørelser i henhold til artikel 91 og 92 i ECT frem til ministerrådets møde i 2022.
            
            
               I lyset af de påpegede overtrædelsers vedvarende og betydningsfulde karakter er de foreslåede foranstaltninger passende og forholdsmæssige. Den holdning, der skal indtages på Unionens vegne i ministerrådet, bør derfor være at vedtage forslaget til afgørelse. 
            
            
            
               b)Afgørelse 2020/…/MC-EnC om konstatering af Ukraines alvorlige og vedvarende overtrædelse i henhold til artikel 92, stk. 1, i energifællesskabstraktaten i sag ECS-1/18S
            
            
               Europa-Parlamentets og Rådets direktiv 2012/27/EU af 25. oktober 2012 om energieffektivitet blev indarbejdet i Energifællesskabsretten ved ministerrådets afgørelse 2015/08/MC-EnC af 16. oktober 2015.
            
            
               I henhold til artikel 1 i afgørelse 2015/08/MC-EnC skal de kontraherende parter gennemføre direktiv 2012/27/EU i national ret og anvende det fra den 15. oktober 2017. I henhold til artikel 1 i afgørelse 2015/08/MC-EnC skal de kontraherende parter desuden meddele sekretariatet teksten til de primære bestemmelser i national ret, som de vedtager på det område, der er omfattet af afgørelse 2015/08/MC-EnC. I henhold til artikel 6 i ECT træffer parterne alle passende foranstaltninger af generel eller særlig art til at sikre, at de forpligtelser, der følger af traktaten, opfyldes. I henhold til artikel 89 i ECT gennemfører parterne afgørelser, der er rettet til dem, i national ret inden for den i den pågældende afgørelse fastsatte frist. 
            
            
               Ved sin afgørelse 2018/06/MC-EnC af 29. november 2018 fastslog ministerrådet Ukraines manglende overholdelse af energifællesskabstraktaten, idet Ukraine havde undladt at vedtage de love, forskrifter og administrative bestemmelser, der var nødvendige for at kunne overholde direktiv 2012/27/EU om energieffektivitet inden den 15. oktober 2017. Ukraine har derfor overtrådt artikel 6 og 89 i ECT samt artikel 1 i ministerrådets afgørelse 2015/08/MC-EnC. Ministerrådets afgørelse opfordrede Ukraine til at bringe denne overtrædelse til ophør inden den 1. juli 2019 og regelmæssigt holde sekretariatet og den permanente gruppe på højt plan underrettet. Sekretariatet mener ikke, at Ukraine til dato har truffet de nødvendige foranstaltninger til opfyldelse af landets forpligtelser i henhold til direktiv 2012/27/EU som konstateret ved ministerrådets afgørelse 2018/06/MC-EnC. Sekretariatet fremsendte derfor en anmodning til ministerrådet om en afgørelse, som konstaterer Ukraines alvorlige og vedvarende overtrædelse af ECT som omhandlet i artikel 92, stk. 1, i ECT.
            
            
               Den holdning, der skal indtages på Unionens vegne i ministerrådet, bør tage højde for de fremskridt, Ukraine allerede har gjort på dette område, og for den planlagte tekniske bistand fra EU til Ukraine om energieffektivitet, der ydes fra den 1. december 2020 i en periode på to år. Denne tekniske bistand forventes at sætte Ukraine i stand til effektivt at tilpasse sin nationale lovgivning til direktiv 2012/27/EU. Fristen for at give meddelelse og for at bringe de påpegede overtrædelser til ophør bør derfor udløbe på datoen for ministerrådets møde i 2021 i stedet for den 1. juli 2021 som foreslået af sekretariatet. 
            
            
               Den holdning, der skal indtages på Unionens vegne i ministerrådet, bør være at vedtage ministerrådets afgørelse om konstatering af en alvorlig og vedvarende overtrædelse i sag ECS-1/18S på betingelse af, at Ukraines frist for at give meddelelse til ministerrådet og for at bringe Ukraines påpegede overtrædelse til ophør fastsættes til datoen for ministerrådets møde i 2021.
            
            
            
               c) Afgørelse 2020/…/MC-EnC om Serbiens manglende overholdelse af energifællesskabstraktaten i sag ECS-10/17S
            
            
               Adskillelsen af TSO'er udgør et af nøglekoncepterne i den tredje energipakke. Dette kræver, at energitransmissionsaktiviteter effektivt adskilles fra produktions- og distributionsinteresser. Artikel 11 i direktivet om fælles regler for det indre marked for naturgas
                  7
                finder anvendelse på certificering af TSO'er, der kontrolleres af en eller flere personer fra et eller flere tredjelande. I henhold til artikel 10 i samme direktiv skal en virksomhed certificeres, før den kan godkendes og udpeges som TSO. For at blive certificeret skal virksomheden opfylde adskillelseskravene i den tredje energipakke, dvs. opfylde kravene i artikel 9 i direktivet om fælles regler for det indre marked for naturgas.
            
            
               Direktivet om fælles regler for det indre marked for naturgas og forordningen om betingelserne for adgang til naturgastransmissionsnet
                  8
                blev indarbejdet i Energifællesskabsretten ved ministerrådets afgørelse 2011/02/MC-EnC af 6. oktober 2011.
            
            
               Sekretariatets vurdering var, at Republikken Serbien ved at certificere virksomheden Yugorosgaz-Transport i henhold til ISO-modellen, har undladt at opfylde sine forpligtelser i henhold til artikel 10, artikel 11, artikel 14, stk. 2, litra a), artikel 14, stk. 2, litra b), artikel 14, stk. 2, litra d), og artikel 15 i direktiv 2009/73/EF samt artikel 24 i forordning (EF) nr. 715/2009 som indarbejdet i Energifællesskabet. I 2019 erklærede ministerrådet i sin afgørelse 2019/02/MC-EnC, at Republikken Serbien havde undladt at opfylde sine forpligtelser i henhold til direktivet om fælles regler for det indre marked for naturgas og forordningen om betingelserne for adgang til naturgastransmissionsnet. Sekretariatet anfører, at Republikken Serbien til dato ikke har gennemført afgørelse 2019/02/MC-EnC og ikke har bragt den påpegede overtrædelse af Energifællesskabsretten til ophør. Sekretariatet fremsendte derfor en anmodning til ministerrådet om konstatering af en alvorlig og vedvarende overtrædelse af forpligtelserne i henhold til artikel 92, stk. 1, i ECT.
            
            
               På baggrund af de forhold og argumenter, der indgår i sekretariatets anmodning, bør den holdning, der bør indtages på Unionens vegne i ministerrådet, være at godkende den afgørelse, som konstaterer en alvorlig og vedvarende overtrædelse af ECT i sag ECS-10/17S.
            
            
            
               3.1.6.Udpegelse af medlemmerne af det rådgivende udvalg i overensstemmelse med artikel 32, stk. 3, i procedureafgørelse 2008/01/MC-EnC om procedurereglerne for tvistbilæggelse i henhold til traktaten som ændret ved procedureafgørelse 2015/04/MC-EnC
            
            
               Med de foreslåede udpegelser forlænges mandatet for de nuværende medlemmer af det rådgivende udvalg og deres suppleanter med yderligere en periode frem til den 31. december 2024 i overensstemmelse med artikel 32, stk. 3, i procedureafgørelse 2008/01/MC-EnC om procedurereglerne for tvistbilæggelse som ændret ved procedureafgørelse 2015/04/MC-EnC.  
            
            
               Kommissionen har til hensigt på Unionens vegne at støtte de foreslåede udpegelser. 
            
         
         
            
                
            
            
               3.2.Påtænkte retsakter i den permanente gruppe på højt plan
            
            
               Et af ovennævnte punkter (afsnit 2.3) kræver en afgørelse i den permanente gruppe på højt plan, hvor Unionens holdning også vil blive fremsat af repræsentanten for Kommissionen. 
            
            
               I 2011 vedtog den permanente gruppe på højt plan procedureafgørelse 01/2011 PHLG-EnC om de regler, der gælder for voldgiftsprocedurer i personalesager i henhold til artikel 14 i personalevedtægten for Energifællesskabet. De erfaringer, der er gjort med gennemførelsen af denne procedureafgørelse har vist, at de gældende procedureregler bør forbedres med henblik på at værne om princippet om en retfærdig retssag og bidrage til et produktivt arbejdsmiljø i sekretariatet. På den baggrund foreslås det i afgørelsen fra den permanente gruppe på højt plan at ændre de regler, der gælder for proceduren i voldgiftsudvalget, som fastsat i procedureafgørelse 01/2011 PHLG-EnC. Hovedelementerne i de påtænkte ændringer er:
            
            
                
            
            
               ·at gøre det muligt for Kommissionen og de andre kontraherende parter at udpege permanente repræsentanter til voldgiftsudvalget, der kan stå klar til at behandle voldgiftsanmodninger med kort varsel 
            
            
               ·at gøre det muligt for voldgiftsudvalget at påbegynde sit arbejde, selv om visse repræsentanter ikke udpeges i tide 
            
            
               ·at bemyndige voldgiftsudvalget til at afvise at tage et forligsindlæg til følge, hvis forliget får økonomiske konsekvenser for Energifællesskabets budget, der er åbenbart uforenelige med princippet om forsvarlig økonomisk forvaltning, og 
            
            
               ·gøre det muligt for voldgiftsudvalget at udstede anbefalinger til sekretariatet og underrette ministerrådet derom, såfremt en voldgiftsprocedure peger på, at der er strukturelle mangler i sekretariatet.
            
            
               Af hensyn til effektiviteten og under forudsætning af at den foreslåede ændring af procedureafgørelse 01/2011 PHLG-EnC vedtages af den permanente gruppe på højt plan, har Kommissionen udpeget Manuel Kellerbauer som permanent medlem af voldgiftsudvalget og repræsentant for Kommissionen samt Lars Albath som permanent suppleant til voldgiftsudvalget og repræsentant for Kommissionen. Disse to tjenestemænd i Kommissionen besidder den nødvendige ekspertise til udførelse af deres opgaver, og der kan ikke sås tvivl om deres upartiskhed og uafhængighed. De vil agere fuldstændig uafhængigt og ikke være underlagt nogen form for instrukser i deres kapacitet af medlemmer af voldgiftsudvalget.
            
            
               På den baggrund bør den holdning, der skal indtages på Unionens vegne i den permanente gruppe på højt plan være at godkende forslaget til den permanente gruppe på højt plans procedureafgørelse om ændring af Energifællesskabets permanente gruppe på højt plans procedureafgørelse 01/2011 PHLG-EnC af 23. marts 2011 om de regler, der gælder for voldgiftsprocedurer i personalesager i henhold til artikel 14 i personalevedtægten for Energifællesskabet. Der kan aftales mindre ændringer af dette forslag til den permanente gruppe på højt plans afgørelse i lyset af bemærkninger fra Energifællesskabets kontraherende parter eller sekretariatet før eller efter mødet i den permanente gruppe på højt plan.
            
            
               Hvis den foreslåede ændring af procedureafgørelse 01/2011 PHLG-EnC vedtages af den permanente gruppe på højt plan, bør Rådet også bekræfte Kommissionens udpegelse af de to kommissionstjenestemænd, der er foreslået som henholdsvis permanent medlem og permanent suppleant til voldgiftsudvalget som repræsentanter for Kommissionen. 
            
            
            
               4.Retsgrundlag
            
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  9
               .
            
            
               4.1.2.Princippernes anvendelse på det foreliggende tilfælde
            
         
         
            
               Ministerrådet og den permanente gruppe på højt plan er organer nedsat ved en aftale, nemlig energifællesskabstraktaten.
            
            
               De retsakter, som ministerrådet og den permanente gruppe på højt plan skal vedtage, er retsakter, der har retsvirkninger. De påtænkte retsakter får bindende virkning i henhold til folkeretten, jf. ECT's artikel 76, ifølge hvilken en afgørelse er bindende for dem, den er rettet til. 
            
            
               De påtænkte retsakter supplerer eller ændrer ikke den institutionelle ramme for ECT.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører energi.
            
            
               Det materielle retsgrundlag for den foreslåede afgørelse er derfor artikel 194 i TEUF.
            
            
            
               4.3.Konklusion
            
            
               Retsgrundlaget for den foreslåede retsakt bør være artikel 194 sammenholdt med artikel 218, stk. 9, i TEUF.
            
            
               2020/0346 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på den Europæiske Unions vegne i Energifællesskabets ministerråd og Energifællesskabets permanente gruppe på højt plan (den 16. og 17. december 2020 i Tivat, Montenegro)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 194 sammenholdt med artikel 218, stk. 9,
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Energifællesskabstraktaten ("traktaten") blev indgået af Unionen ved Rådets afgørelse 2006/500/EF af 29. maj 2006 og trådte i kraft den 1. juli 2006
                  10
               .
            
            
               (2)I henhold til traktatens artikel 47 og 76 kan ministerrådet vedtage foranstaltninger i form af afgørelser eller anbefalinger.
            
            
               (3)Ministerrådet skal på sit 18. møde den 17. december 2020 vedtage en række retsakter, som er opført i bilag 1 til denne afgørelse.
            
            
               (4)Den permanente gruppe på højt plan skal på sit 59. møde den 16. december 2020 vedtage den retsakt, som er opført i bilag 2 til denne afgørelse.
            
            
               (5)Det er hensigtsmæssigt at fastlægge den holdning, der skal indtages på Unionens vegne i ministerrådet og den permanente gruppe på højt plan, da de påtænkte retsakter har retsvirkning for Unionen.
            
            
               (6)Formålet med de påtænkte retsakter er at lette opfyldelsen af målene i traktaten og funktionen af Energifællesskabets sekretariat i Wien, som bl.a. yder administrativ støtte til ministerrådet —
            
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det 18. møde i ministerrådet, som afholdes den 17. december 2020 i Tivat, Montenegro, vedrørende de emner, der er omfattet af artikel 218, stk. 9, i TEUF, er fastsat i bilag 1 til denne afgørelse.
            
            
               Artikel 2
            
            
               Den holdning, der skal indtages på Unionens vegne på det 59. møde i den permanente gruppe på højt plan, som afholdes den 16. december 2020 i Tivat, Montenegro, vedrørende de emner, der er omfattet af artikel 218, stk. 9, i TEUF, er fastsat i bilag 2 til denne afgørelse.
            
            
               Artikel 3
            
            
               Denne afgørelse er rettet til Kommissionen.
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 198 af 20.7.2006, s. 15.
               
               
                  
                     (2)
                  
                        D/2015/09/MC-EnC.
               
               
                  
                     (3)
                  
                        D/2015/09/MC-EnC.
               
               
                  
                     (4)
                  
                        Procedureafgørelse 2008/01/MC-EnC om procedurereglerne for tvistbilæggelse i henhold til traktaten som ændret ved procedureafgørelse 2015/04/MC-EnC af 16. oktober 2015 om ændring af procedureafgørelse 2008/01/MC-EnC af 27. juni 2008 om procedurereglerne for tvistbilæggelse i henhold til traktaten.
               
               
                  
                     (5)
                  
                        Dom af 22. maj 2008, sag C-439/06, citiworks AG, ECLI:EU:C:2008:298, præmis 44, dom af 9. oktober 2008, sag C-239/07, Sabatauskas m.fl., ECLI:EU:C:2008:551, præmis 33, dom af 29. september 2016, sag C-492/14, Essent Belgium NV, ECLI:EU:C:2016:732, præmis 76.
               
               
                  
                     (6)
                  
                        Direktiv 2009/72/EF, direktiv 2009/73/EF, forordning (EF) nr. 714/2009 og forordning (EF) nr. 715/2009.
               
               
                  
                     (7)
                  
                        Europa-Parlamentets og Rådets direktiv 2009/73/EF af 13. juli 2009 om fælles regler for det indre marked for naturgas og om ophævelse af direktiv 2003/55/EF.
               
               
                  
                     (8)
                  
                        Europa-Parlamentets og Rådets forordning (EF) nr. 715/2009 af 13. juli 2009 om betingelserne for adgang til naturgastransmissionsnet og om ophævelse af forordning (EF) nr. 1775/2005.
               
               
                  
                     (9)
                  
                        Domstolens dom af 7. oktober 2014 i sag C-399/12, Tyskland mod Rådet, ECLI:EU:C:2014:2258, præmis 61-64. 
               
               
                  
                     (10)
                  
                        EUT L 198 af 20.7.2006, s. 15.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 26.11.2020
            COM(2020) 781 final
            BILAG
            til
            Forslag til Rådets afgørelse
            om den holdning, der skal indtages på den Europæiske Unions vegne i Energifællesskabets ministerråd og Energifællesskabets permanente gruppe på højt plan (den 16. og 17. december 2020 i Tivat, Montenegro)
            
               
         
         
            
               BILAG I
            
            
            
               Ministerrådet
            
            
               1.Afgørelse 2020/…/Mc-EnC om gennemførelsen af Kommissionens forordning (EU) 2019/2146 af 26. november 2019 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker
            
            
               Den holdning, der skal indtages på Unionens vegne, er at godkende forslaget til afgørelse i overensstemmelse med Kommissionens afgørelse af 26. november 2020 (C(2020) 8439 final) om Kommissionens forslag til Energifællesskabets ministerråd om Energifællesskabets ministerråds afgørelse om gennemførelsen af Kommissionens forordning (EU) 2019/2146 af 26. november 2019 om ændring af Europa-Parlamentets og Rådets forordning (EF) nr. 1099/2008 om energistatistik for så vidt angår ajourføringer af de årlige, månedlige og kortfristede månedlige energistatistikker.   
            
            
               2.Afgørelse 2020/…/MC-EnC om gennemførelsen af Kommissionens gennemførelsesforordning (EU) 2019/803 af 17. maj 2019 om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952
            
            
               Den holdning, der skal indtages på Unionens vegne, er at godkende forslaget til afgørelse i overensstemmelse med Kommissionens afgørelse af 26. november 2020 (C(2020) 8439 final) om Kommissionens forslag til Energifællesskabets ministerråd om Energifællesskabets ministerråds afgørelse om gennemførelsen af Kommissionens gennemførelsesforordning (EU) 2019/803 af 17. maj 2019 om de tekniske krav til indholdet af kvalitetsrapporter om europæiske statistikker over priserne på naturgas og elektricitet i henhold til Europa-Parlamentets og Rådets forordning (EU) 2016/1952. 
            
            
               3.Afgørelse 2020/../MC-EnC om opstilling af listen over projekter af interesse for Energifællesskabet
            
            
               Den holdning, der skal indtages på Unionens vegne, er at godkende forslaget til afgørelse, som fastsat i addendummet til dette bilag. 
            
            
            
               4.AFGØRELSER I MEDFØR AF ARTIKEL 91, STK. 1, I ECT, SOM KONSTATERER EN OVERTRÆDELSE AF ECT I FØLGENDE SAGER: 
            
            
               Den holdning, der skal indtages på Unionens vegne, er at godkende forslaget til afgørelse i medfør af artikel 91, stk. 1, i ECT om konstatering af en overtrædelse i: 
            
            
               (a)sag ECS-13/17 (Serbien) på betingelse af at Energifællesskabets rådgivende udvalg rettidigt afgiver en udtalelse til støtte for Energifællesskabets sekretariats konklusioner inden mødet i ministerrådet, og at obiter dictummet i punkt 71 i den begrundede anmodning fjernes  
            
            
               (b)sag ECS-10/18 (Bosnien-Hercegovina), når Energifællesskabets rådgivende udvalg efter høringen den 9. december 2020 har afgivet en udtalelse til støtte for Energifællesskabets sekretariats konklusioner og under hensyntagen til en eventuel ny udvikling i sagen.
            
            
               5.AFGØRELSER I MEDFØR AF ARTIKEL 92, STK. 1, I ECT, OM VEDTAGELSE AF FORANSTALTNINGER SOM REAKTION PÅ BOSNIEN-HERCEGOVINAS ALVORLIGE OG VEDVARENDE OVERTRÆDELSER I SAG ECS-8/11S, ECS-2/13S OG ECS-6/16S OG OM UKRAINE I SAG ECS-1/18S OG OM SERBIEN I SAG ECS-10/17S
            
            
               Den holdning, der skal indtages på Unionens vegne, er at godkende forslagene til afgørelser i medfør af artikel 92, stk. 1, i ECT om Bosnien-Hercegovina i sag ECS-2/13S og sag ECS-6/16S. Hvad angår sag ECS-8/11S om Bosnien-Hercegovina er den holdning, der skal indtages på Unionens vegne i ministerrådet, at vedtage forslaget til afgørelse med undtagelse af foranstaltningerne i artikel 3, stk. 1, i afgørelse 2016/16/MC-EnC, for hvilken en forlængelse ikke bør vedtages. 
            
            
               Den holdning, der skal indtages på Unionens vegne i ministerrådet, er at godkende ministerrådets afgørelse om konstatering af Ukraines alvorlige og vedvarende overtrædelse i sag ECS-1/18S på betingelse af, at Ukraines frist for at give meddelelse til ministerrådet og for at bringe Ukraines påpegede overtrædelse til ophør fastsættes til datoen for ministerrådets møde i 2021. 
            
            
               Den holdning, der skal indtages på Unionens vegne i ministerrådet, er at godkende afgørelsen om konstatering af Serbiens alvorlige og vedvarende overtrædelse i medfør af artikel 92, stk. 1, i ECT i sag ECS-10/17S. 
            
            
               6.Udpegelse af medlemmerne af det rådgivende udvalg i overensstemmelse med artikel 32, stk. 3, i procedureafgørelse 2008/01/MC-EnC om procedurereglerne for tvistbilæggelse i henhold til traktaten som ændret ved procedureafgørelse 2015/04/MC-EnC
            
         
         
            
               Den holdning, der skal indtages på Unionens vegne, er at godkende forslaget til afgørelse.
            
            
               ADDENDUM TIL BILAG I
            
            
               Afgørelse 2020/.../MC-EnC om opstilling af listen over projekter af interesse for Energifællesskabet ("energifællesskabslisten")
            
            
            
            
               ENERGIFÆLLESSKABETS MINISTERRÅD HAR —
            
            
            
               under henvisning til traktaten om oprettelse af Energifællesskabet ("traktaten"), særlig artikel 2, 26, 27 og 82,
            
            
            
               under henvisning til Energifællesskabets ministerråds afgørelse D/2015/09/MC-EnC om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur, særlig artikel 3, stk. 4, således som denne er vedtaget i Energifællesskabet,
            
            
            
               under henvisning til forslag fra Energifællesskabets sekretariat, og
            
            
            
               ud fra følgende betragtninger:
            
            
            
               1)
                     Den 16. oktober 2015 vedtog Energifællesskabets ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  1
               .
            
            
            
               2)
                     I henhold til traktatens artikel 82 foreslås foranstaltninger af en part eller af sekretariatet. 
            
            
            
               3)
                     De projekter, der er foreslået til optagelse på listen over projekter af interesse for Energifællesskabet, er blevet vurderet af grupperne og opfylder kriterierne i forordningen.
            
         
         
            
            
               4)
                     Udkastet til den foreløbige liste over projekter af interesse for Energifællesskabet blev godkendt af grupperne på møder på teknisk plan. Efter den positive udtalelse fra Energifællesskabets reguleringsudvalg med hensyn til den konsekvente anvendelse af kriterierne og cost-benefit-analysen blev den foreslåede liste drøftet på det 56. møde i Energifællesskabets permanente gruppe på højt plan den 16. juli 2020, og denne afgørelse blev færdiggjort og godkendt af gruppen i dens funktion af beslutningstagende organ.
            
            
            
               5)
                     Organisationer, der repræsenterer de relevante interesseparter, herunder producenter, distributionssystemoperatører, forsyningsvirksomheder og forbruger- og miljøorganisationer er blevet hørt om de projekter, der er foreslået til optagelse på energifællesskabslisten.
            
            
            
               6)
                     Optagelsen på listen over projekter af interesse for Energifællesskabet sker med forbehold af resultaterne af den relevante miljøvurdering og tilladelsesprocedure. I henhold til artikel 5, stk. 8, i den vedtagne forordning kan et projekt fjernes fra energifællesskabslisten, hvis det ikke er i overensstemmelse med Energifællesskabets lovgivning. Gennemførelsen af projekter af interesse for Energifællesskabet bør overvåges i overensstemmelse med artikel 5 i forordningen.
            
            
            
               7)
                     I henhold til artikel 3, stk. 4, andet afsnit, i den vedtagne forordning opstilles energifællesskabslisten hvert andet år ved en afgørelse i overensstemmelse med traktatens afsnit III —
            
            
            
               VEDTAGET DENNE AFGØRELSE: 
            
            
               Artikel 1
            
            
                
                  Listen over projekter af interesse for Energifællesskabet vedtages som angivet i bilaget til denne afgørelse.
            
            
            
               Artikel 2
            
            
            
               Denne afgørelse træder i kraft på dagen for vedtagelsen.
            
            
            
               Afgørelsen er rettet til de kontraherende parter i Energifællesskabet.
            
            
            
         
         
            
            
            
               Udfærdiget i Tivat, den … 2020
            
            
            
            
               For formanden
            
            
            
            
            
            
            
            
            
               BEGRUNDELSE
            
            
            
            
               1. Indledning
            
            
            
               Den 16. oktober 2015 vedtog Energifællesskabets ministerråd en afgørelse om gennemførelsen af Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur
                  2
               . Formålet med denne foranstaltning var at skabe en retlig ramme for prioritering af centrale energiinfrastrukturprojekter blandt de kontraherende parter og mellem de kontraherende parter og EU's medlemsstater.
            
            
         
         
            
               Ved forordning (EU) nr. 347/2013, således som denne er vedtaget i Energifællesskabet, fastlægges en omfattende ramme for at strømline tilladelses-, regulerings- og omkostningsfordelingsprocedurer i de kontraherende parter. I henhold til en række kriterier forpligtes ministerrådet desuden derved til i overensstemmelse med afsnit III i energifællesskabstraktaten ("ECT") at træffe afgørelse om at opstille en liste over prioriterede infrastrukturprojekter, såkaldte projekter af interesse for Energifællesskabet. Den endelige frist for gennemførelsen af de vigtigste bestemmelser i forordningen og fristen for opstilling af den første liste over projekter af interesse for Energifællesskabet var den 31. december 2016. Listen føres ajour hvert andet år.
            
            
               Som fastlagt i bestemmelserne i forordning (EU) nr. 347/2013, således som denne er vedtaget i Energifællesskabet, blev der oprettet to arbejdsgrupper med henblik på at forberede listen over projekter af interesse for Energifællesskabet. De projekter, der er blevet indgivet af projektiværksættere, blev den 30. marts 2020 sendt i offentlig høring af Energifællesskabets sekretariat. I løbet af 2020 blev projekterne vurderet med hensyn til deres berettigelse til status som projekter af interesse for Energifællesskabet. Der blev gennemført en cost-benefit-analyse af hvert projekt, som førte til en rangordning af projekterne på grundlag af specifikke resultater med hensyn til opfyldelsen af kriterierne. Ved processens afslutning blev der på grundlag af konsensus foreslået et udkast til en foreløbig liste over projekter af interesse for Energifællesskabet til det beslutningstagende organ, som er Energifællesskabets permanente gruppe på højt plan, der blev godkendt den 16. juli 2020. Efter Energifællesskabets reguleringsudvalgs positive udtalelse af 28. juli 2020, skal den endelige udgave af listen over projekter af interesse for Energifællesskabet vedtages af ministerrådet den 17. december 2020.
            
            
               Bilaget med de respektive lister over projekter opstilles efter den beslutningsproces, der er beskrevet ovenfor. 
            
            
            
               2. Forslagets retsgrundlag
            
            
               Energifællesskabets ministerråd træffer i henhold til artikel 82 i ECT foranstaltninger i medfør af afsnit III på forslag af en part eller sekretariatet. 
            
            
               I henhold til artikel 7, stk. 5, litra a), i afgørelsen skal ministerrådet opstille listen over projekter af interesse for Energifællesskabet ved en afgørelse i overensstemmelse med traktatens afsnit III. 
            
            
               Sekretariatet indgiver den foreslåede liste over projekter af interesse for Energifællesskabet i bilaget på henholdsvis elektricitetsgruppens og gas- og oliegruppens initiativ og efter aftale med Kommissionens tjenestegrene. Hvis og i det omfang sekretariatet gøres bekendt med betænkeligheder ved, hvorvidt et projekt af interesse for Energifællesskabet er i overensstemmelse med Energifællesskabets bestemmelser, kan det foreslå ministerrådet at fjerne projektet fra listen i henhold til artikel 5, stk. 8, i Europa-Parlamentets og Rådets forordning (EU) nr. 347/2013 om retningslinjer for den transeuropæiske energiinfrastruktur, som er indarbejdet i Energifællesskabet.
            
            
            
               BILAG
            
            
               Liste over projekter af interesse for Energifællesskabet – elektricitet
            
            
            
            
                     
                        EL_01
                     
                  
                  
                     
                        Transbalkan-korridoren
                     
                  
               
                     
                        a
                     
                  
                  
                     
                        Ny 400 kV luftledning SS Kragujevac 2 (RS) – SS Kraljevo 3 (RS), med opgradering af spændingsniveauet i SS Kraljevo 3 (RS) til 400 kV 
                     
                  
               
                     
                        b
                     
                  
                  
                     
                        Ny dobbeltledning 400 kV luftledning SS Obrenovac (RS) – SS Bajina Basta (RS) med opgradering af SS Bajina Basta (RS) til 400 kV 
                     
                  
               
                     
                        c
                     
                  
                  
                     
                        Ny sammenkobling 400 kV SS Bajina Basta (RS) – Visegrad (BA) – Pljevlja (ME) 
                     
                  
               
            
               Liste over projekter af interesse for Energifællesskabet – gas
            
            
            
                     
                  
                  
                     
                        Projektets navn
                     
                  
                  
                     
                        Klynge
                     
                  
               
                     
                        Gas_13
                     
                  
                  
                     
                        Gasrørledningen Albanien-Kosovo
                           3* — ALKOGAP
                     
                  
                  
                     
                        Konkurrerende projekter om forsyning til Kosovo 
                     
                  
               
                     
                        Gas_26
                     
                  
                  
                     
                        Sammenkoblingen Nordmakedonien-Kosovo 
                     
                  
                  
                     
                        Konkurrerende projekter om forsyning til Kosovo 
                     
                  
               
                     
                        Gas_11
                     
                  
                  
                     
                        Sammenkoblingen Serbien-Nordmakedonien 
                     
                  
                  
                     
                        Konkurrerende projekter om forsyning til Nordmakedonien
                     
                  
               
                     
                        Gas_09
                     
                  
                  
                     
                        Sammenkoblingen Bulgarien-Serbien (projekt af fælles interesse), projekt der konkurrerer med TurkStream-udvidelsen i Serbien (Gastransprojektet)
                     
                  
                  
                     
                        —
                     
                  
               
            
               Liste over projekter af interesse for Energifællesskabet – olie
            
         
         
            
            
                     
                        Oil_01
                              
                     
                  
                  
                     
                        Olierørledningen Ukraine-Polen (Brody — Adamowo)
                     
                  
               
            
            
               BILAG II
            
            
            
               Den permanente gruppe på højt plan
            
            
               Procedureafgørelse 2020/…/PHLG-EnC om ændring af Energifællesskabets permanente gruppe på højt plans procedureafgørelse 01/2011 PHLG-EnC om de regler, der gælder for voldgiftsprocedurer i personalesager i henhold til artikel 14 i personalevedtægten
            
            
               Den holdning, der skal indtages på Unionens vegne, er at godkende forslaget til procedureafgørelse i overensstemmelse med Kommissionens afgørelse af 26. november 2020 (C(2020) 8437 final) om Kommissionens forslag til Energifællesskabets permanente gruppe på højt plan om Energifællesskabets permanente gruppe på højt plans procedureafgørelse om ændring af Energifællesskabets permanente gruppe på højt plans procedureafgørelse 01/2011 PHLG-EnC af 23. marts 2011 om de regler, der gælder for voldgiftsprocedurer i personalesager i henhold til artikel 14 i personalevedtægten for Energifællesskabet. 
            
            
               Der kan aftales mindre ændringer af dette forslag til procedureafgørelse i lyset af bemærkninger fra Energifællesskabets kontraherende parter eller Energifællesskabets sekretariat før eller efter mødet i den permanente gruppe på højt plan. 
            
            
               I den forbindelse bekræfter Rådet, under forudsætning af at den foreslåede ændring af procedureafgørelse 01/2011 PHLG-EnC vedtages af den permanente gruppe på højt plan, udpegelsen af Manuel Kellerbauer som permanent medlem af voldgiftsudvalget og repræsentant for Kommissionen samt Lars Albath som permanent suppleant til voldgiftsudvalget og repræsentant for Kommissionen. 
            
            
         
         
            
                  
                     (1)
                  
                        Afgørelse D/2015/09/MC-EnC.
               
               
                  
                     (2)
                  
                        D/2015/09/MC-EnC.
               
               
                  
                     (3)
                  
                  
                     *Denne betegnelse indebærer ingen stillingtagen til Kosovos status, og den er i overensstemmelse med UNSCR 1244/1999 og ICJ's udtalelse om Kosovos uafhængighedserklæring.